### | | | | --- | --- | | | | | --- | | **Byråd** 28. maj 2019 Sagsnr. 710-2017-15627 Dok.nr. 710-2019-108473 Sagsbehandler DPBCJ | | 80.                 [adresse], Årsrapport 2018 - Åbent

###

|  |  |
| --- | --- |
| Tidl. politisk behandling | BY, 11.09.18, pkt. 134 |
| Forventet sagsgang | ØK, BY |
| Lovgrundlag | Årsregnskabsloven |

###

**SAGENS INDHOLD**

Byrådet skal i denne sag behandle årsrapport 2018 for
[adresse] og fremsende årsrapporten til Ankestyrelsen til orientering.

Byrådene i Skanderborg og [adresse] godkendte 11.
september 2018 opløsningen af [adresse] med virkning fra 31. december
2018.

Efter opløsningen har Favrskov Kommune overtaget
affaldsdeponiet. Da bestyrelsen for Feltengård I/S er opløst, fremlægges
Årsrapport 2018 for Favrskov Byråd. Fremover vil affaldsdeponiets regnskab
indgå i [adresse] samlede regnskab.

Ifølge deponeringsbekendtgørelsen må der ikke deponeres
blandet affald på ikke-kystnære deponier efter 1. april 2020. Miljøstyrelsen
har 31. januar 2019 forlænget fristen til 1. januar 2023. Med de nuværende
deponimængder forventes den sidste etape af deponiet at være fyldt op inden 1.
januar 2023.

**VURDERING**

Årsregnskabet er revideret og
godkendt af revisionsfirmaet Kjeld Christensen.

Revisors konklusion er følgende:

*”Det er vores opfattelse, at årsregnskabet
giver et retvisende billede af interessentskabets aktiver, passiver og
finansielle stilling pr. 31. december 2018 samt af resultatet af
interessentskabets aktiviteter og pengestrømme for regnskabsåret 1. januar –
31. december 2018 er i overensstemmelse med årsregnskabsloven.”*

Byrådene i Skanderborg og [adresse] besluttede i
februar 2018, at den samlede økonomiske underdækning til efterdriften af
deponiet udgør 25,4 mio. kr. Det førte til, at Skanderborg Kommune betalte 5,1
mio. kr. ved selskabets opløsning, svarende til kommunens ejerandel af
[adresse] I/S. Favrskov Kommunes økonomiske andel udgjorde derfor 20,3 mio.
kr. på opløsningstidspunktet.

Det bemærkes, at den økonomiske underdækning i al
væsentlighed kan henføres til ændringen af deponeringsbekendtgørelsen i 2009,
og dermed primært vedrører deponeringsetaper, der er etableret på [adresse]
før 2009. Den økonomiske underdækning kan derfor også henføres til det
tidligere [adresse].

Som følge heraf kan [adresse]
Kommunes andel af den økonomiske underdækning videreføres til Favrskov Affald
A/S, idet Favrskov Affald A/S’s nuværende kunder var omfattet af det tidligere
[adresse]. I henhold til miljøbeskyttelseslovens § 48 kan udgifterne til
efterdriften ikke finansieres over det skattefinansierede område, da de konkret
kan henføres til de gebyrfinansierede aktiviteter, i det tidligere [adresse].

Derfor finansierer [adresse]
Kommune fra 2020 og frem sin del af den økonomiske underdækning over
genbrugsgebyret hos kunderne i Favrskov Affald A/S. Fordeles underdækningen ud
på den 50 årige periode til deponiets efterdrift, vil den årlige udgift pr.
husstand udgøre ca. 20 kr.

**ØKONOMI**

Årsregnskabet skal aflægges i
henhold til årsregnskabsloven.

[adresse]’ årsresultat i
2018 udviser et overskud på 0,2 mio. kr. I budgettet forventedes et overskud på
0,3 mio. kr.

Selv om der reelt har været et
overskud i 2018, udgør årets resultat i årsrapporten 0 kr. Det følger af
hvile-i-sig-selv princippet i affaldsbekendtgørelsen, hvor et overskud
betragtes som overdækning. Over-underdækning viser overordnet set, om
virksomheden i forhold til omkostningsniveauet opkræver en for høj eller for
lav takst.

Det bemærkes, at byrådene i
[adresse] og Skanderborg kommuner i forbindelse med opløsningen af [adresse]
I/S besluttede at forlænge efterdriftsperioden fra 30 til 50 år. Som en følge
heraf blev den revurderede hensættelse forøget med 10,3 mio. kr. set i
forhold til tidligere års regnskaber.

**INDSTILLING**

Direktøren for Job og Økonomi indstiller til Byrådet:

1.    At årsrapport 2018 godkendes og fremsendes til Ankestyrelsen.

**BESLUTNING**

***Økonomiudvalget, 21. maj 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Årsrapport 2018 - Feltengård I/S | 710-2019-103031 |